**TANMENETJAVASLAT**

  **ERKÖLCSTAN**

 4.osztály

 Heti 1 óra

 Báder Ilona

|  |
| --- |
| **Témakör:** **Milyen vagyok, és milyennek látnak mások?****Nevelési – fejlesztési cél**: Az önismeret erősítése és az önelfogadás segítése.Az önkontroll és a szociális magatartás kialakulásának támogatása. A sajáton kívüli nézőpontok felvételének gyakoroltatása, értéket képviselő példaképek keresése. |
|  | **Téma** |  **Célok és feladatok, tanulói tevékenységek** |
|  1 |  **ÚJRA EGYÜTT**Hát hajrá, új tanév (Vesztergom Andrea) | Ráhangolódás a tantárgyra: a vers elolvasása után közös feldolgozás a kérdések és képek segítségével. Beszámoló a vakációról. Új célok, elvárások megbeszélése az új tanévvel kapcsolatban.  |
|  2 | **HOGYAN VÁLTOZOM**Kire ütött ez a gyerek? részlet (Janikovszky Éva) | A szöveg elolvasása és közös feldolgozása a kérdések alapján. Milyen véleményt mondunk másokról, hogyan fogalmazzuk meg? Hogyan fogadjuk a kritikákat? Miben változtunk?Önelfogadás segítése, önismeret erősítése. |
| 3 | **JÁTÉK**Kapcsolatteremtés | A szociális magatartás kialakításának segítése közös szituációs játékkal. |
| 4 | **ÉRZELMEK ÉS INDULATOK**Hogyan bánj velük (Trevor Romain) | A szöveg elolvasása után vélemények összevetése a kötekedő, erőszakos viselkedésről és annak kezeléséről. Beszélgetés a megoldásokról.  |
| 5 | **ÖNZÉS – ÖNZETLENSÉG** Mindennapi kenyerünk (Móra Ferenc nyomán) | A történet elolvasása a szöveg közös feldolgozása. Beszélgetés a lemondásról, az önző és önzetlen szó jelentéséről, az önző és önzetlen viselkedésről.  |
| 6 | **HŐSÖK ÉS PÉLDAKÉPEK**A Pál utcai fiúk részlet (Molnár Ferenc) | A történet elolvasása után a nehéz helyzetek, morális döntések, dilemmák megbeszélése. Kételyek megfogalmazása, az erkölcsi jó, értéket képviselő példaképek keresése. Vélemény alkotás.  |
| **Témakör: Közösségben és egyedül – társaim és én****Nevelési – fejlesztési cél:** A hatékony kommunikáció elemi feltételeinek tudatosítása. A baráti kapcsolatok létrehozásához, megtartásához és az esetleges konfliktusok kezeléséhez szükséges készségek fejlesztése. A mások kirekesztését elutasító szociális érzékenység erősítése. |
| 7 | **BESZÉD – TESTBESZÉD**  **JÁTÉK** | Az ismeretterjesztő szöveg közös feldolgozása a kérdések segítségével. A hatékony kommunikáció és metakommunikáció feltételeinek tudatosítása. Párbeszédek kialakítása különböző helyzetekben. A beszélőtársra való figyelem fontossága.Különböző érzelmek kifejezésének gyakorlása.  |
| 8 |  **BARÁTSÁG**Az én barátom (Gyurkovics Tibor) | A baráti kapcsolatok létrehozásához, megtartásához és az esetleges konfliktusok kezeléséhez szükséges készségek fejlesztése.  A barátság fogalmának, mint meghatározó emberi értéknek a megalapozása.  |
|  9. | **VESZEKEDÉS, KIBÉKÜLÉS** Rád nem lehet számítani (Gyurkovics Tibor)  | A történet elolvasása és közös feldolgozása után, saját élmények elmondása. A veszekedés, mint a konfliktus helyzet kezelése. A kibékülés, a békesség megtartásának módszerei megvitatása.  |
|  10. | **ELFOGADÁS**Mi, szemüvegesek részlet (Fehér Klára) |  A történet elolvasása és közös feldolgozása, mások kirekesztését elutasító szociális érzékenység erősítése, saját élmények elmondása alapján.Különböző viselkedési formák, külső – vagy belső tulajdonságok megbeszélése. |
| 11 | **TITOK**BarátnőkJÁTÉK Add tovább! | A történet elolvasása, közös feldolgozása a kérdések alapján. Kivel osztjuk meg titkainkat? Saját élmények elmondása.  Üzenetek terjedése szájról – szájra.  |
| **Témakör: Az osztály és az iskola****Nevelési – fejlesztési cél:** Annak felismerése, hogy mindannyian többféle közösséghez tartozunk. Az összetartozás érzésének megerősítése az osztályon belül. A szabályok szerepének megértése a közösségek életében. A saját iskolához való kötődés érzésének erősítése. |
|  12 | **ISKOLA****Témafeldolgozás** | Témák feldolgozása csoportokban a kérdések alapján. A kidolgozott témák közös megbeszélése.Az iskolai életben kialakult szokások, szabályok, változások, hagyományok, jeles alkalmak rendszerezése. A saját iskolához való kötődés érzésének erősítése. |
|  13. | **AZ OSZTÁLY**Sikerélmény részlet(Janikovszky Éva)**JÁTÉK**Varázsmikrofon  | A történet alapján beszélgetés kérdések segítségével az osztályban megélt különböző tapasztalatokról, a közösségi tevékenységekhez kapcsolódó élményekről, a jó osztályközösség kialakításának módjairól. Az összetartozás érzésének megerősítése az osztályon belül. Az osztályban felmerülő problémák megbeszélése, megoldások keresése.  |
|  14. | **VIDÁM ILLEMTAN AZ ISKOLAI VISELKEDÉSRŐL**Babszem Jankó tanácsai részlet (Krista Bendová)**JÁTÉK**A jövő iskolája | Beszélgetés az iskolai viselkedésről a történet alapján. A szabályok szerepének és betartásának megértése a közösség életében. A szabályok betartásának fontosságának megvitatása. Mi hatásosabb: a büntetés vagy a jó példa? Fantáziajáték a különböző helyszínekről, eszközökről, ötletek gyűjtése, lerajzolása és eljátszása.  |
|  15. | **DÖNTÉSEK ÉS VÁLASZTÁSOK**Te mit csinálnál? (D.Major Klára) | A történet elolvasása után beszélgetés a különböző döntési helyzetekről. A jó és rossz döntések eseteinek megvitatása. |
| **Témakör: Kulturális – nemzeti közösség****Nevelési - fejlesztési cél :** Annak megértetése, hogy a magyar nemzeti közösség számára fontos összekötő kapocs a közös nyelv, a jelképek, a ciklikusan visszatérő szokások és ünnepek; az ezekkel való azonosulás elősegítése. Annak megmutatása, hogy Magyarországon belül számos kisebbség él, amelyek kultúrája a nemzeti kultúrát gazdagítja. A kisebbség szokásainak és ünnepeinek bemutatása, elfogadásuk természetességének megalapozása. Annak megértetése, hogy más népeknek is megvannak a maguk kulturális hagyományai, amelyek ugyanolyan értékesek, és számukra ugyanolyan fontosak, mint nekünk a mieink. |
|  16. | **ANYANYELVÜNK**A forrásoknál | Beszélgetés a szöveg és a kérdések segítségével, miért kell vigyáznunk az anyanyelvünkre. Annak megértetése, hogy a magyar nemzeti közösség számára milyen fontos összekötő kapocs a közös nyelv. |
|  17. | **NÉPEK EGYMÁS MELLETT**A Nap nem ismer határokat (Varga Domokos)  | A szöveg elolvasása után beszélgetés a Magyarországon élő népcsoportokról, szokásaikról, kultúrájukról, amelyek gazdagítják a nemzeti kultúránkat.  |
|  18. | **ROMA KULTÚRA** Cigány bölcsődal (Leksa Manush, Szegő László fordítása)  | A roma vers és kép alapján annak bemutatása, hogy a Magyarországon belül élő legnagyobb kisebbségnek milyen hagyományai és kultúrája van.   |
|  19. | **JELES NAPOK**   | Magyarországon ciklikusan visszatérő szokások és ünnepek; az ezekkel való azonosulás elősegítése. A saját településeken lévő helyi szokások, rendezvények sorolása. Köszöntők, népdalok keresése.  |
| 20 | **ÜNNEPEK A CSALÁDBAN**  | A gyerekek ünnepekről szóló állításainak elolvasása után, beszélgetés a családi ünnepek fontosságáról, szokásokról, viselkedési formákról. Egymás élményeinek meghallgatása.Rajzolják le a saját „családfájukat”!  |
|  21. | **EGY KIS ILLEMTAN**Meghívás szülinapi bulira (Füzesi Zsuzsa nyomán) | A szöveg elolvasása után, annak megbeszélése hogyan illik viselkedni vendégségben. Saját tapasztalatok elmondása. |
|  22. | **NEMZETI ÜNNEP**Augusztus 20. | Az ismeretterjesztő szöveg elolvasása után és a képek alapján beszélgetés a ciklikusan visszatérő nemzeti ünnepeinkről, tartalmaikról, szokásairól, a viselkedésformákról és a jelképek jelentéseiről.  |
|  23. | **NEMZETI JELKÉPÜNK**A magyar korona (Szalay László nyomán) | Beszélgetés a legenda elolvasása után és a képek alapján a kérdések segítségével a jelkép jelentéséről, a hazaszeretetről.  |
| **Témakör: Környezetem és én – Az épített és a tárgyi világ****Nevelési – fejlesztési cél:** Annak megértetése, hogy mindannyiunknak lehet szerepe a múlt értékeinek megőrzésében és továbbörökítésében. A tudatos vásárlói szemlélet kialakulásának támogatása. |
|  24. | **LAKÓHELY** Témafeldolgozás | Témák feldolgozása csoportokban a kérdések alapján. A kidolgozott témák bemutatása, közös megbeszélése a lakóhelyünkkel kapcsolatban. |
|  25. | **MŰEMLÉKEK, EMLÉKHELYEK, EMLÉKMŰVEK** | Beszélgetés a képek és a szövegek segítségével hazánk fő nevezetességeiről, és azok történeteiről. A múlt megismerésének és értékeinek megőrzésének fontosságáról. Élménybeszámolók meghallgatása, a már látott nevezetes helyekről. A helyi emléktáblák felkutatása, információ keresése a helyi utcák és terek neveinek eredeteiről.Annak megértetése, hogy mindannyiunknak lehet szerepe a múlt értékeinek megőrzésében és továbbörökítésében. |
|  26. | **TÁRGYI EMLÉKEK A MÚLTBÓL**Az a fekete folt részlet(Mikszáth Kálmán)  | A történet elolvasása után beszélgetés a kérdések segítségével a régi tárgyakról, azok funkcióiról. Más régi tárgyak sorolása. Régi tárgyak keresése otthon és ismerősöknél. |
| 27 | **A RÉGI VILÁG ÉS NAPJAINK TÁRGYAI****JÁTÉK**Régi tárgyakTárgy- imitálás |  Feladatok megoldása párban a kérdések alapján. Régi és mai használati tárgyak képeinek keresése a könyvtárban.Történetek kitalálása régi tárgyakról.Ötletek tárgyak megjelenítésére. |
| 28 | **A VILÁG ÖRÖKSÉG MAGYAR HELYSZÍNEI**  | Beszélgetés a szöveg és a képek alapján a világörökség legszebb magyar helyszíneiről, legkülönlegesebb helyeiről és építményeiről. Információk gyűjtése a többi világörökség magyar helyszínekről.  |
| **Témakör: A mindenség és én – Születés és elmúlás****Nevelési – fejlesztési cél:** Érzések és ismeretmorzsák társítása a kezdet és vég elvont kategóriáinak jelentéssel való megtöltéséhez. Közös gondolkodás a világ megismertetésének módjairól és lehetőségeiről. |
|  29. | **A FÖLD KELETKEZÉSE** Hogyan lett a Föld?Finnugor teremtéstörténet  | Beszélgetés a történet és a képek alapján a Föld keletkezéséről.Gondolatok és vélemények, más történetek meghallgatása Föld keletkezéséről. |
|  30. | **SZÜLETÉS ÉS ELMÚLÁS**Hová tűnt a cseresznyefa nagypapa? részlet (Jan Godfrey és Estelle Corke)Mi lesz a hóval (Kollár Árpád)  | A történet elolvasása után beszélgetés, közös gondolkodás, a születésről és az elmúlásról.A vers meghallgatása után beszélgetés a halálról, és arról hogy miért érnek véget a dolgok.  |
|  31. | **A FÖLD VÉDELME**Holnapután és azután... részlet(Kuczka Péter) | A történet elolvasása után beszélgetés az elképzelt jövőről és a környezetvédelem fontosságáról. Az víz tisztaságának megőrzésének lehetőségei.Mit jelent a „Föld Órája” akció? |
|  32. | **A VILÁG MEGISMERÉSE**Meglátod (Szép Ernő) | A vers elolvasása után beszélgetés a világ titkainak kutatásának lehetőségeiről.Közös gondolkodás a világ megismertetésének módjairól és lehetőségeiről. |
|  33. | Találmányok (Fehér Klára) | A szöveg elolvasása után beszélgetés a különleges és az életünket megkönnyítő találmányokról. Saját ötletek meghallgatása. |
|  34. | **JÁTÉK** Képzeld el! | Fantáziajáték a jövőbeli életről és élethelyzetekről. Rövid történetek eljátszása. |
|  35. | **VAKÁCIÓ** Június van (Balog József)  | A vers elolvasása után beszélgetés a szünidő lehetőségeiről, tervezett programokról.Tanácsok megfogalmazása a szünidőre. |
|  36. | **ÚTRAVALÓ**  | Az év során tanult ismeretek felidézése. Beszélgetés a kedvenc témákról.   |